**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 02.12.2009

**Prítomní:** Podľa prezenčnej listiny

 / priložená k zápisnici/

**Program:** 1. Otvorenie

 2. Interpelácia poslancov

 3. Kontrola uznesení

 4.Návrh VZN o miestnych daniach a miestnom poplatku za

 komunálny odpad na rok 2010

 5. Návrh VZN o výške príspevku za pobyt dieťaťa v materskej škole

 6. Ekonomické a finančné záležitosti

 7.Schválenie otváracích hodín – Pohostinstvo Hosťová

 8. Informácie o výbere dodávateľa na obecné nájomné byty

 9. Rôzne

 10. Záver

**K bodu číslo 1:**

Siedme riadne zasadnutie obecného zastupiteľstva v roku 2009 otvorila a viedla starostka obce Alžbeta Gálová. Zo zasadnutia sa ospravedlnil poslanec p.Gabriel Szalai z pracovných dôvodov.

Je prítomná nadpolovičná väčšina poslancov, preto je zasadnutie uznášania schopné.

Starostka obce určila overovateľov zápisnice: Beňadik Brath

 Anton Brath

**K bodu číslo 2:**

Starostka obce informovala prítomných o udaní p. Ing. Norberta Gála na Obvodný úrad životného prostredia za nelegálnu skládku pri tkz. „močele“. Obvodný úrad vykonal inšpekciu danej skládky,

Obec bude musieť do konca apríla 2010 túto čiernu skládku odstrániť na vlastné náklady. Členovia zastupiteľstva navrhli, aby s daným problémom sa zaoberali na zasadnutí v januári 2010.

**K bodu číslo 3:**

Neboli žiadne dotazy.

**K bodu číslo 4:**

Ekonómka obce p.Tóthová predložila návrh všeobecne záväzného nariadenia obce Hosťová o miestnych daniach na rok 2010. Informovala poslancov, že v návrhu je mierne zvýšenie miestnych daní z dôvodu zaokrúhľovania. Ďalej v §6 navrhla, aby daň nižšia ako 3,00 eurá sa neplatila z dôvodu, že platobné výmery treba posielať doporučene do vlastných rúk a poštový poplatok za túto službu prevyšuje sumu 1,00 €, preto to považuje za nerentabilné. Poslanci tento návrh odmietli. Starostka obce upozornila, že obec má zvýšené náklady za vývoz a zneškodňovanie komunálneho odpadu, preto navrhuje, aby poslanci prehodnotili ročný poplatok za komunálne odpady. Poslanci po dlhšej diskusii pristúpili k sume 9,00 € za fyzickú osobu.

Príloha 1: Návrh VZN o miestnych daniach

Hlasovanie: za 4

 Proti 0

**UZNESENIE Č. 23/2009**

**Obecné zastupiteľstvo v Hosťovej schvaľuje Všeobecne záväzné nariadenie obce Hosťová č. 2/2009**

**o miestnych daniach a miestnom poplatku za komunálne odpady a drobné stavebné odpady na kalendárny rok 2010.**

**K bodu číslo 5:**

V ďalšom bode poslanci rokovali o návrhu VZN obce Hosťová o výške príspevku za pobyt dieťaťa v materskej škole, v ktorom sa určuje výška príspevku rodiča za pobyt v materskej škole. Poslanci k návrhu nemali pripomienky.

Príloha 2: Návrh VZN o výške príspevku za pobyt dieťaťa v materskej škole

Hlasovanie: za 4

 Proti 0

**UZNESENIE Č. 24/2009**

**Obecné zastupiteľstvo v Hosťovej schvaľuje Všeobecne záväzné nariadenie obce Hosťová č. 3/2009**

**o výške príspevku za pobyt dieťaťa v materskej škole**.

**K bodu číslo 6:**

Ekonómka predložila návrh na zmenu sadzieb v prílohe číslo 2 k VZN o správnych poplatkoch a poplatkoch za pracovné úkony vykonávané obecným úradom v Hosťovej.

Príloha 3: Návrh zmeny sadzieb

Hlasovanie: za 4

 Proti 0

**UZNESENIE Č. 25/2009**

**Obecné zastupiteľstvo v Hosťovej schvaľuje zmenu sadzieb v prílohe číslo 2**

**k Všeobecne záväznému nariadeniu obce Hosťová č. 1/2008 o správnych poplatkoch a poplatkoch za pracovné úkony vykonávané obecným úradom**

Poslancom bol predložený návrh na zmenu rozpočtu obce na rok 2009. Poslanci po vypočutí odôvodnenia zmeny jednotlivých položiek rozpočtu pristúpili k hlasovaniu o tomto návrhu.

Príloha 4: Návrh na zmenu rozpočtu

Hlasovanie: za 4

 Proti 0

**UZNESENIE Č. 26/2009**

**Obecné zastupiteľstvo v Hosťovej schvaľuje zmenu rozpočtu podľa predloženého návrhu.**

Členovia zastupiteľstva diskutovali o kapitálovom rozpočte obce na rok 2010. Navrhli, aby do rozpočtu bolo vyčlenených 10 000,00 eur pre výstavbu sociálnych miestnosti pre športovcov obce,

3500,00 eur na vodovod k nájomným bytom, a predbežne 1000,00 na výstavbu druhej autobusovej zastávky. Účtovníčka obce oboznámila ich s predbežným návrhom položiek programového rozpočtu obce Hosťová na rok 2010. Navrhla, aby obec malo vytvorenú finančnú komisiu, ktorá by vypomáhala s tvorbou rozpočtu obce, návrh spomínaného rozpočtu by mal byť hotový ku koncu decembra.

Boli predložené žiadosti občianskych združení o poskytnutie dotácie z rozpočtu obce. Poslanci hlasovali o pridelení dotácií

Príloha 5:Žiadosť o poskytnutie dotácie 2 x

Hlasovanie: za 4

 Proti 0

**UZNESENIE Č. 27/2009**

**Obecné zastupiteľstvo v Hosťovej schvaľuje poskytnutie dotácie z rozpočtu obce pre občianske združenie: Pro Guezte, OZ vo výške 3 400,00 €**

 **Obecný futbalový klub Hosťová, OZ vo výške 4 000,00 €.**

Poslanci prerokovali návrh na poskytnutie odmeny pre obecné zastupiteľstvo a hlavnú kontrolórku obce.

Hlasovanie: za 4

 Proti 0

**UZNESENIE Č. 28/2009**

**a. Obecné zastupiteľstvo v Hosťovej neschvaľuje poskytnutie odmien pre členov obecného**

 **zastupiteľstva**

**b. Obecné zastupiteľstvo v Hosťovej schvaľuje poskytnutie odmeny pre hlavnú kontrolórku obce vo**

 **výške 30% z platu.**

**K bodu číslo 7:**

Starostka obce predložila na schválenie žiadosť p. Ladislava Thurmera na otváracie hodiny v pohostinstve. Poslancom oznámila, že od Jednoty SD nedostala dopredu žiadne oznámenie o zmene nájomcu pohostinstva, z toho dôvodu, sa obec nemohla k tomu vyjadriť. Poslanci sa vyjadrili, že treba dohliadnuť na prísne dodržiavanie schválených otváracích hodín, obec musí dohliadať aj na podávanie alkoholických nápojov mladistvým a v prípade problémov sa obrátiť na prenajímateľa Jednotu SD v Nitre, aby zrušilo nájomnú zmluvu s nájomcom.

Pri tomto bode upozornili starostku obce, že schody vedúce do predajne miestnej Jednoty nie sú bezpečné. Treba sa listom obrátiť na podnik SD Jednota v Nitre, aby riešilo túto situáciu a upravilo schody, aby boli pre občanov obce bezpečnejšie.

Príloha 6: Návrh času predaja

Hlasovanie: za 4

 Proti 0

**UZNESENIE Č. 28/2009**

**Obecné zastupiteľstvo v Hosťovej schvaľuje otváracie hodiny v Pohostinstve Hosťová.**

**K bodu číslo 8:**

Starostka obce podala informácie o výstavbe nájomných bytov. Oznámila, že na rozšírenie vodovodu k nájomným bytov bude treba zvlášť stavebné povolenie. Obec túto výstavbu by mala robiť svojpomocne. Zemné práce by mohli začať v marci, v závislosti od počasia.

Ďalej oznámila, že k nájomným bytom nebude vybudovaná asfaltová cesta, na začiatok sa tam plánuje vybudovať len provizórna cesta.

**K bodu číslo 9:**

Poslanci nemali dotazy.

**K bodu číslo 10:**

Starostka sa poďakovala prítomným na účasť na zasadnutí zastupiteľstva.

Overovatelia zápisnice:

Beňadik Brath .........................

Anton Brath .........................

Zapisovateľka zápisnice:

Renáta Tóthová .........................

 Alžbeta Gálová

 starostka obce